दुष्कर्म के आरोपी को भेजा जेल, टीम दिल्ली रवाना
घरेलूकाम के लिए प्लसमेंट एजेंसी से खरीद कर लाई गई आसाम की एक 13 साल की किशोरी से दुष्कर्म करने के आरोपी को मंगलवार को पुलिस ने न्यायालय में पेश किया, जहां से उसे अदालत ने जेल भिजवा दिया।
थानाधिकारी नागरमल कुमावत ने बताया कि आरोपी सुपारसमल बैद के खिलाफ पुलिस ने दुष्कर्म, बच्चों की खरीद-फरोख्त, यौन शोषण और नाबालिग बच्चों से बालश्रम करवाने के आरोपों के तहत मामला दर्ज किया है। आरोपी को मंगलवार को स्थानीय अदालत में पेश किया, जहां से उसे न्यायिक हिरासत में डीडवाना उप कारागृह भिजवा दिया। ज्ञातव्य रहे कि सोमवार को बस स्टैंड पर चौथी पट्टी स्थित आरोपी के घर से भाग कर आई बालिका ने पुलिस को आपबीती यौन शोषण की कहानी सुनाई थी, जिसके बाद पुलिस ने आरोपी के खिलाफ मुकदमा दर्ज किया और बालिका का मेडिकल करवाया गया था।
नौमार्च को होंगे पीड़िता के अदालत में बयान
आरोपीबैद की मेडिकल जांच करवाई गई। पीड़िता को बाल कल्याण समिति नागौर भिजवाया है। उसके धारा 164 सीआरपीसी के तहत न्यायालय में बयान 9 मार्च को दिलवाए जाएंगे। मंगलवार को पुलिस का एक दल दिल्ली भिजवाया। दल प्लसमेंट एजेंसी उससे सम्बद्ध लोगों के बारे में जानकारी जुटाएगा। लाडनूं में नाबालिग से दुष्कर्म मानव तस्करी के आरोपी सुपारसमल को आज कोर्ट में पेश किया गया जहां कोर्ट ने आरोपी को 14 दिनों तक न्यायिक अभिरक्षा में भेज दिया। इस मामले में दिल्ली की किसी प्लेसमेंट एजेंसी से इस बालिका को खरीदकर गाजियाबाद में अपनी फैक्ट्री लाडनूं स्थित मकान में आरोपी द्वारा रखा गया था। आरोपी सुपारसमल के खिलाफ पुलिस ने नाबालिग के साथ दुष्कर्म के आरोप के अलावा मानव तस्करी का मामला भी बनाया है। इस मामले की जांच एडिशनल एसपी ज्ञानचंद यादव कर रहे हैं। पुलिस ने आरोपी द्वारा कथित दिल्ली की प्लेसमेंट एजेंसी पर अपनी जांच केन्द्रित की है तथा पुलिस का दल दिल्ली भेजा गया है। यह दल इस प्लसमेंट एजेंसी के बारे में पूरी जानकारी जुटाने के साथ संभावना है कि इसके माध्यम से देश भर में बालिकाओं का अपहरण करके बेचने उनसे बाल श्रम करवाने तथा यौन शोषण का शिकार बनाने के मामले खुल पाएंगे।
hin_Deva hin_Deva hin_Deva hin_Deva hin_Deva